Diari Oficial de la Generalitat Valenciana


Sumari del DOGV 7506, del 16-04-2015 (2015/3213)

RESOLUCIÓ de 2 d'abril de 2015, de la Conselleria d'Educació, Cultura i Esport, per la qual s'atribuïx la denominació específica d'Andreu Alfaro a l'Institut d'Educació Secundària número 2 de Paiporta.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3213


Data del document
:   02-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Paiporta
    * centre d'ensenyament

RESOLUCIÓ de 2 d'abril de 2015, de la Conselleria d'Educació, Cultura i Esport, per la qual s'atribuïx la denominació específica d'Andreu Alfaro a l'Institut d'Educació Secundària número 2 de Paiporta.  
 [2015/3213]  
El Consell Escolar de l'Institut d'Educació Secundària número 2 de Paiporta, en la sessió de 27 de juny de 2014, va aprovar sol·licitar per al mencionat centre la denominació específica d'Andreu Alfaro.  
El Consell Escolar Municipal, en la sessió de 6 de novembre de 2014, va aprovar la sol·licitud del canvi de nom per a l'esmentat institut amb la denominació especifica d'Andreu Alfaro. La dita proposta disposa de l'informe de la Inspecció Educativa de València.  
Andreu Alfaro (1929-2012), nascut a València. Escultor de reconegut prestigi tant en l'àmbit nacional com en l'internacional. Va ser un artista compromés amb la societat en què vivia, en les seues obres repartides per tot el món, apareixen els seus ideals democràtics, de justícia i de llibertat. Va rebre el Premi d'Honor Jaume I, així com també el Premi Nacional d'Arts Plàstiques. Així mateix, la Diputació de València li va atorgar el Premi Alfons Roig d'Arts Plàstiques.  
L'article 13 de la Llei Orgànica 8/1985, de 3 de juliol, reguladora del dret a l'educació establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, DOGV número 3073, de 08.09.1997, establix que, creat el centre, el seu consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del Ple de l'ajuntament a què pertany.  
  
L'article 3.3 del mencionat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
Vista la proposta del director general de Centres i Personal Docent, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica d'Andreu Alfaro a l'Institut d'Educació Secundària número 2 de Paiporta, codi 79260485.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de ser publicada en el Diari Oficial de la Comunitat Valenciana.  
  
Quatre  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació de la Conselleria d'Educació, Cultura i Esport, en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
Tot això, de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 2 d'abril de 2015.- La consellera d'Educació, Cultura i Esport, p. d. (R 26.03.2013, DOCV 6993, de 28.03.2013), el secretari autonòmic d'Educació i Formació: Manuel Tomás Ludeña.